Document ID: 32002R0120

32002R0120
L 028/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 120/2002 НА СЪВЕТА
от 21 януари 2002 година
за изменение на Регламент (EО) № 2793/1999 по отношение коригиране на тарифната квота за вино
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него,
като взе предвид предложението на Комисията,
като има предвид, че:
(1)
С Решение 1999/753/EО от 29 юли 1999 г. (1) Съветът одобри временното прилагане на Споразумението за търговия, развитие и сътрудничество между Европейската общност и нейните държави-членки, от една страна, и Южноафриканската република, от друга страна (2) (наричано по-долу „споразумение ТРС“). Споразумението ТРС се прилага временно от 1 януари 2000 г.
(2)
Приложение X към споразумението ТРС включва размяна на писма между Европейската общност и Южноафриканската република, с която се въвежда годишна тарифна квота за безмитен внос на 32 милиона литра бутилирано вино от Южна Африка. Член 8 от Регламент (EО) № 2793/1999 на Съвета от 17 декември 1999 г. относно определени процедури за прилагане на Споразумението за търговия, развитие и сътрудничество между Европейската общност и Южноафриканската република (3), отлага отварянето на посочената тарифна квота за вино до датата на влизане в сила на споразуменията между Европейската общност и Южноафриканската република съответно относно търговията с вина и спиртни напитки.
(3)
С Решение 2002/51/E (4) Съветът одобри от името на Общността Споразумението между Европейската общност и Южноафриканската република относно търговията с вина. Освен това с Решение 2002/55/EО (5) Съветът одобри Споразумението под формата на размяна на писма между Европейската общност и Южноафриканската република относно търговията с вина, за изменение на обема на тарифната квота за внос на бутилирани вина, предвидена в приложение Х към споразумението ТРС.
(4)
Регламент (EО) № 2793/1999 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (EО) № 2793/1999 се изменя, както следва:
В пета колона под заглавието „Годишен обем на тарифна квотата и фактор на годишен растеж“ вписването, съответстващо на пореден номер 09.1825 се заменя със следния текст:
„35 300 000 литра
(фгр 3 %) (4)
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от 1 януари 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 януари 2002 година.

Labels: 3
17
18
15